ซากพะยูนตัวที่ 7 ในรอบปี ลอยทะเลตรัง หวั่นสูญพันธ์ุ
สลด พบซากพะยูนเพศผู้ขนาดใหญ่ วัยเจริญพันธ์ุ น้ำหนักกว่า 300 กก. ลอยตายในทะเล บริเวณเกาะหลอหลอ-เกาะลันตา จ.ตรัง ระบุเป็นตัวที่ 7 ในรอบปีนี้ หากตายเพิ่มอีกคาดพะยูนในทะเลตรังสูญพันธ์ุแน่,เมื่อเวลา 11.30 น. วันที่ 29 พฤศจิกายน 2557 นายประจวบ โมฆรัตน์ ผอ.ศูนย์อนุรักษ์ทรัพยากรธรรมชาติชายฝั่งทะเลที่ 6 จ.ตรัง รับแจ้งจากนายอุเส็น หมื่นท่องวารี อายุ 65 ปี ชาวประมงพื้นบ้าน หมู่ 5 ต.เขาไม้แก้ว อ.สิเกา จ.ตรัง ว่าพบพะยูนขนาดใหญ่ลอยตายอยู่บริเวณ เกาะหลอหลอ-เกาะลันตา หมู่ 6 บ้านหัวหิน ต.บ่อหิน อ.สิเกา จ.ตรัง จึงมอบหมายให้ นายวิทยา มากนคร ช่างเครื่องเรือศูนย์อนุรักษ์ทรัพยากรธรรมชาติชายฝั่งทะเลที่ 6 จ.ตรัง ลงพื้นที่ไปตรวจสอบ พร้อมนำมาขึ้นฝั่งที่ท่าเทียบเรือคลองสน หมู่ 2 ต.บ่อหิน อ.สิเกา จ.ตรัง แต่ก็เป็นไปด้วยความยากลำบาก เนื่องจากซากพะยูนมีขนาดใหญ่ จึงต้องใช้เวลาในการเคลื่อนย้ายมายังศูนย์อนุรักษ์ทรัพยากรธรรมชาติชายฝั่งทะเลที่ 6,จากการตรวจสอบเบื้องต้นพบว่า พะยูนตัวดังกล่าวเป็นเพศผู้ อายุประมาณ 30-35 ปี น้ำหนักกว่า 300 กก. ยาว 260 เซนติเมตร รอบอกกว้าง 193 เซนติเมตร น่าจะตายมาแล้วไม่ต่ำกว่า 12 ชั่วโมง โดยสาเหตุการตายยังไม่สามารถระบุแน่ชัด จะต้องส่งซากไปผ่าพิสูจน์เพื่อหาสาเหตุการตายที่ศูนย์วิจัยและพัฒนาทรัพยากรทางทะเลและชายฝั่งทะเลอันดามัน จ.ภูเก็ต อีกครั้ง,โดยนายประจวบ ผอ.ศูนย์อนุรักษ์ทรัพยากรธรรมชาติชายฝั่งทะเลที่ 6 จ.ตรัง กล่าวว่า พะยูนตัวนี้ถือว่าเป็นพะยูนที่อยู่ในวัยสมบูรณ์หรือวัยเจริญพันธุ์ คาดว่าอาจจะตายมาจากบริเวณพื้นที่บ้านแหลมไทร เพราะบริเวณดังกล่าวเป็นแหล่งหญ้าทะเลที่สมบูรณ์ และมักจะมีพะยูนไปหากินเป็นจำนวนมาก ทั้งนี้ปัจจุบันประชากรพะยูนฝูงสุดท้ายของประเทศไทย ที่อาศัยอยู่ในจังหวัดตรังมีเหลืออยู่ประมาณร้อยกว่าตัวเท่านั้น นี่ถือว่าเป็นพะยูนตัวที่ 7 ที่ตายในรอบปี 2557 และยังคงลดจำนวนลงต่อเนื่อง หากสถานการณ์ยังคงเป็นเช่นนี้ต่อไป เชื่อว่าอีกไม่นานพะยูนในทะเลตรังจะสูญพันธุ์อย่างแน่นอน
สลด พบซากพะยูนเพศผู้ขนาดใหญ่ วัยเจริญพันธ์ุ น้ำหนักกว่า 300 กก. ลอยตายในทะเล บริเวณเกาะหลอหลอ-เกาะลันตา จ.ตรัง ตัวที่ 7 ในรอบปีนี้
พบซากพะยูง,ซากพะยูงตัวที่7,สลด,ซากพะยูน,ลอยตาย,เกาะหลอหลอ,เกาะลันตา,ทะเลจ.ตรัง,พะยูนตายตัวที่ 7,ผอ.ศูนย์อนุรักษ์ทรัพยากรธรรมชาติชายฝั่งทะเลที่ 6 จ.ตรัง